

**Tárgy: Csemő belterület 701 hrsz-ú ingatlan**

**ingyenes tulajdonba vételére**

**vonatkozó szándékról döntés.**

**ELŐTERJESZTÉS**

**Csemő Község Képviselő-testületének**

**2022. február 23-án tartandó ülésére**

**Tisztelt Képviselő-testület!**

A közelmúltban derült fény arra a tényre, hogy a Szijj dűlő, mint kivett, saját használatú út nem önkormányzati, hanem állami tulajdonban van, egészen pontosan a Magyar Állam tulajdonjogának bejegyzése 2010. január 7-i dátummal keletkezett.

*Erre a helyzetre egy ügyfél-ügyintézés során derült fény – melynek kapcsán az ügyfél eljárt az állam nevében a eljárt Magyar Nemzeti Vagyonkezelő Zrt. (MNV Zrt.) felé, melyet követően a Maradványvagyon-hasznosító Zrt. (MVH Zrt.) kereste meg az önkormányzatot, hogy hogy amennyiben az Önkormányzat ingyenes tulajdonba vételi szándéka fennáll, azt szíveskedjenek az MVH Zrt. részére kérelem benyújtásával jelezni.*

A nemzeti vagyonról szóló 2011. évi CXCVI. törvény (továbbiakban: Nvtv.) 13. §-a és az állami vagyonról szóló 2007. évi CVI. törvény 42/O. § (1) bekezdésének a) pontja alapján a kivezetésre szánt állami vagyon tulajdonjogát az MVH Zrt. ingyenesen átruházhatja helyi önkormányzat javára. A tulajdonjog átruházásának részletes szabályait az állami vagyonnal való gazdálkodásról szóló 254/2007. (X. 4.) Korm. rendelet (a továbbiakban: Vhr.) tartalmazza.

A Vhr. 2/R. (1) bekezdése értelmében a kivezetésre szánt állami vagyon körébe tartozó vagyonelem tulajdonjogának ingyenes átadására vonatkozó kezdeményezést az MVH Zrt-hez írásban - ideértve az elektronikus úton benyújtott kezdeményezést is - szükséges benyújtani.

A Vhr. 2/R. § (2) bekezdése értelmében az ingyenes önkormányzati tulajdonba adási kérelemnek az alábbiakat kell tartalmaznia, illetve ahhoz csatolni szükséges:

- a) a tulajdonba adásra vonatkozó igényt, megjelölve a felhasználási célt vagy a segítendő feladatot,

- b) a kezdeményező nyilatkozatát arról, hogy vállalja a tulajdonjog átruházása érdekében felmerülő közvetlen költségek - ideértve a művelési ág szükséges megváltoztatásának, ingóság elszállításának költségét - megtérítését,

- c) védettség (különösen örökségvédelmi, védett természeti terület, valamint európai közösségi jelentőségű természetvédelmi rendeltetésű terület, azaz Natura 2000) fennállása esetén az ahhoz kapcsolódó kötelezettségek vállalását,

- d) helyi önkormányzat kezdeményezése esetén a képviselő-testület (közgyűlés) határozatát, amely az állami vagyon igényléséről hozott döntést tartalmazza.

Fontos megjegyezni, hogy a felhasználási célt pontosan, a segítendő feladattól elkülönítve szükséges meghatározni.

A fentiek alapján javaslom az alábbi határozati javaslat elfogadását:

**…/2022. (02.23.) határozat**

**1. Csemő Község Önkormányzatának Képviselő-testülete a nemzeti vagyonról szóló 2011. évi CXCVI. törvény 13. §-ában foglaltak valamint az állami vagyonról szóló 2007. évi CVI. törvény 42/O. § (1) bekezdésének a) pontja alapján a Maradványvagyon- hasznosító Zrt-nél (továbbiakban: MVH Zrt.) kezdeményezi és kérelmezi a Magyar Állam tulajdonában és az MVH Zrt. vagyonkezelésében lévő csemői 701 helyrajzi számon felvett, kivett saját használatú út megnevezésű, 2062 m2 területű ingatlan 1/1 tulajdoni hányadának ingyenes önkormányzati tulajdonba adását.**

**2. Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 2. pontjában meghatározott helyi közutak és tartozékainak kialakítása és fenntartása feladatainak ellátása érdekében kívánja tulajdonba venni.**

**Konkrét felhasználási cél meghatározása:**

**az Önkormányzat elsősorban közúti közlekedés illetve gyalogosforgalom lehetőségét kívánja biztosítani a területen. Az ingatlan természetben jelenleg is közterületként és aszfaltozott közútként funkcionál.**

**3. Csemő Község Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának, ingóság elszállításának költségét – megtérítését.**

**4. Az igényelt ingatlan nem áll (örökségvédelmi / természetvédelmi / helyi / Natura 2000) védettség alatt.**

**5. A Képviselő-testület felhatalmazza a polgármestert, hogy a Csemő 701 hrsz-ú, kivett saját használatú út megnevezésű ingatlan ingyenes önkormányzati tulajdonba adásával kapcsolatos eljárás során az MVH Zrt. felé teljes jogkörben eljárjon, és valamennyi nyilatkozatot megtegyen.**

**6. A Képviselő-testület felhatalmazza a polgármestert, hogy a Csemő 701 hrsz-ú, kivett saját használatú út megnevezésű ingatlan ingyenes önkormányzati tulajdonba adására vonatkozó megállapodást aláírja.**

**Határidő: azonnal**

**Felelős: polgármester**

Csemő, 2022. február 16.

Dr. Lakos Roland

polgármester