

**Tárgy: Helyi aktívturisztikai szolgáltatások kialakítása**

**című, VP6-19.2.1.-38-8.1.6-17 kódszámú**

**felhívásra pályázat benyújtása**

**ELŐTERJESZTÉS**

**Csemő Község Képviselő-testületének**

**2022. február 23-án tartandó ülésére**

**Tisztelt Képviselő-testület!**

Az ökocentrum környezetében már kialakításra került egy pihenőpark, ami szalétlit, főzőszigetet és játszóteret foglal magába, egymáshoz közvetlenül kapcsolódnak és a meglévő épületet veszik körül patkó alak formájában. Megvalósult egy tanösvény, továbbá szabadtéri tanterem, és megépült egy íjászpálya is, magaslessel. A centrum a fenti funkciókkal a térítés nélkül használható a lakosság számára.

A meglévő használati funkciókat szeretnénk bővíteni az alábbi tervezett tevékenységekkel:

1. Kerékpáros pihenő létesítésül, melyhez tájékoztató táblákat, parkberendezéseket telepítünk;

*A kerékpáros pihenőhely létesítésének gondolata akkor merült fel, amikor véglegesítésre került a Ceglédet Csemővel összekötő kerékpárút nyomvonala.*

*A kerékpárút megvalósításának koordinációját Csemő település gesztorsága mellett az Innovációs és Technológiai Minisztérium Kerékpáros Főosztálya végzi.*

*A kerékpárút az ökocentrum ingatlanáig épül majd meg – így a nagyszámú hobby kerékpáros számára pihenési és frissítési helyszín lehet, miközben interaktív táblákon népszerűsíthetjük a helyi értékeinket. A pihenőben a tervek szerint levegő pumpálási lehetőség is biztosított lesz.*

2. Kiegészítő elemként szabadtéri játékeszközzel bővül a meglévő játszósziget.

*A jelenlegi játszótéri elemek köre (mérleghinta, csúszdás vár és dupla hinta) bővülhet rönklépegetős társasjátékkal, növelve ezzel a játékok számát, egyben a szabadidős tevékenységek körét – nem csak a kerékpárosok számára.*

Tájékoztatom a Képviselő-testületet, hogy a LEADER pályázat benyújtásához szükséges a képviselő-testület határozata, mely tartalmazza a beruházás finanszírozási adatait, illetve a projekt megvalósításához szükséges önerő biztosításáról szóló nyilatkozatot.

A fentiek alapján javaslom az alábbi határozati javaslat elfogadását:

**…/2022. (02. 23.) határozat**

Csemő község Önkormányzata részéről támogatási kérelem benyújtása a **VP6-19.2.1.-38-8.1.6-17** kódszámú, *„Helyi értékekre épülő turisztikai szolgáltatások fejlesztése – helyi aktívturisztikai szolgáltatások kialakítása”* című LEADER felhívásra.

Csemő község Önkormányzatának Képviselő testülete úgy határozott, hogy „ *Kerékpáros pihenőhely kialakítása kiegészítő elemekkel a csemői ökocentrumban”* címmel és tárgyban támogatási kérelmet nyújt be a VP6-19.2.1.-38-8.1.6-17 kódszámú LEADER felhívásra.

A megvalósítás helyszíne a Csemői Kulturális Kiállítóhely épülete,

2713 Csemő, Külterület, Hrsz.: 0205/9.

A beruházás finanszírozási adatai:

|  |  |
| --- | --- |
| Egyedi méretű és beszerelésű eszközök, bútorok | 5.999.480 Ft |
| Kötelező nyilvánosság biztosítása: | 29.210 Ft |
| **A projekt bruttó összköltsége:** | **6.028.690 Ft** |
| Igényelt támogatás (max. 95%) | 5.727.255 Ft |
| Biztosítandó saját forrás (5%) | 301.435 Ft |

Az Önkormányzat a pályázati projekt megvalósításához szükséges saját forrás összegét, **301.435 Ft-ot** a 2022. évi költségvetése tartalékából biztosítja.

A Képviselő testület felkéri a Jegyzőt, hogy az összeget a 2022. évi költségvetésében a beruházások között szerepeltesse.

A Képviselő testület felhatalmazza a polgármestert a pályázat előkészítéséhez szükséges feladatok ellátására, a támogatási kérelemhez szükséges nyilatkozatok megtételére, a támogatási kérelem határidőben történő benyújtására.

Határidő: azonnal

Felelős: polgármester, jegyző

Csemő, 2022. február 16.

Dr. Lakos Roland

polgármester