**HATÁSVIZSGÁLATI LAP**

**Csemő Község Önkormányzata Képviselő-testületének a 2022. évi költségvetésről szóló rendelet-tervezetéhez**

A jogalkotásról szóló 2010. évi CXXX. törvény (továbbiakban: Jat.) 17. § -a alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat Képviselő-testületét tájékoztatni kell.

1. **Társadalmi, gazdasági, költségvetési hatásai**

A rendeletben foglaltak végrehajtása hatással van a helyi társadalomra. A rendelet-tervezet magában foglalja Csemő Község Önkormányzata és az önkormányzat irányítása alá tartozó költségvetési szervek költségvetését. A 2022. évre vonatkozóan a költségvetésről szóló rendeletben jóváhagyott kiadási előirányzatok mértékéig vállalható kötelezettség.

1. **Környezeti és egészségi következményei**

A rendelet elfogadásának a környezetre és az egészségre negatív hatásai nincsenek.

1. **Adminisztratív terheket befolyásoló hatásai**

A tervezett önkormányzati rendeletnek adminisztrációs terhekre befolyásoló hatásai nincsenek.

1. **Jogszabály megalkotásának szükségessége, a jogalkotás elmaradásának várható következményei**

A rendelet megalkotására a költségvetési törvény és az államháztartási törvény kötelezi a Képviselő-testületet. Amennyiben az önkormányzat nem alkotja meg határidőben a rendeletet, az állami támogatás folyósításának felfüggesztésére kerül sor és az adatszolgáltatási kötelezettség nem teljesítése pedig bírságot ró az önkormányzatokra.

1. **A jogszabály alkalmazásához szükséges személyi, szervezeti, tárgyi és pénzügyi feltételei:**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

1. **Indoklás közzététele**

A rendelet megalkotása során a Jat. 18. §-a alapján az indoklás közzétételére vonatkozó kötelezettség fennáll.

**INDOKOLÁS**

**Csemő Község Önkormányzata Képviselő-testületének a 2022. évi költségvetésről szóló rendelet megalkotásához**

A jogalkotásról szóló 2010. évi CXXX. törvény 18. §-ában foglaltak szerint eljárva a 2022. évi költségvetésről szóló önkormányzati rendelet-tervezetet az alábbiak szerint indokolom:

**Általános indoklás**

Az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Képviselő-testület köteles a 2022. évi költségvetésről rendeletet alkotni.

Az államháztartásról szóló 2011. évi CXCV. törvény és az államháztartásról szóló törvény végrehajtásáról szóló 368/2011. (XII. 31.) Kormányrendelet a helyi önkormányzatok költségvetésének tervezésével kapcsolatos szabályokat nem változtatták meg, s nem változotta tervezésre vonatkozó helyi szabályozás sem, ezért a tervezési munka az előző évhez hasonló ütemben folyt.

A tervezési alapelvek:

* BIZTONSÁGOS MŰKÖDÉS – hitel felvétele nélkül,
* a helyi szociális és jóléti ellátórendszer működtetése,
* fejlesztések - pályázati forrásból,
* helyi adó bevezetése nélkül kell a költségvetési egyensúlyt biztosítanunk,
* önként vállalt feladatok ellátása nem veszélyeztetheti a kötelező feladatellátás biztonságát.

Az Önkormányzat 2022. évi költségvetési rendelet-tervezete a tervezés alapvető kritériumainak betartásával – miszerint működési hiány nem tervezhető, továbbá az önkéntes feladatok felvállalása nem veszélyeztetheti a kötelezően ellátandó feladatokat - a változó jogszabályi környezetnek megfelelően, és az intézményhálózat feladatainak ellátásához szükséges fedezet biztosításával készült.

**Részletes indoklás**

**1. §-hoz**

A rendelet személyi hatályát rögzíti.

**2.§-hoz**

Az önkormányzat költségvetési szerveit határozza meg.

**3. §-hoz**

Az önkormányzat ésköltségvetési szervei együttes (konszolidált) 2022.évi költségvetését mutatja be bevételi-és kiadási főösszeg szerintibontásban.

**4. §-hoz**

A bevételi előirányzatok kerülnek meghatározásra a rendelet mellékleteire utalással.

**5.§-hoz**

Kiadási előirányzatok kerülnek meghatározásra a rendelet mellékleteire utalással.

**7. §**

Az általános és céltartalék összege kerül meghatározásra.

**8. §-hoz**

Az Áht 24. § (4) bekezdés szerinti tájékoztatásokat tartalmazó mellékletek kerülnek felsorolásra.

**9. §-hoz**

Az önkormányzat és irányítása alá tartozó intézményekéves létszám-előirányzatát mutatja be.

**10. §-17. §-hoz**

Az önkormányzati költségvetés végrehajtására vonatkozó szabályokat tartalmazza.

**18. §-hoz**

Az önklormányzati rendelet hatálybalépésének napját határozza meg.

**Csemő Község Önkormányzata Képviselő-testületének**

**…/2022. (II. … ) rendelete**

**Csemő Község Önkormányzatának 2022. évi költségvetéséről**

Csemő Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 120. §. (1) bekezdés a) pontjában meghatározott Pénzügyi Bizottság véleményének kikérésével a következőket rendeli el:

**A rendelet hatálya**

1. **§**

A rendelet hatálya Csemő Község Önkormányzatra (a továbbiakban: Önkormányzat), valamint az Önkormányzat által fenntartott költségvetési szervre terjed ki.

**2. §**

Az Önkormányzat költségvetési szerve:

* önállóan működő és gazdálkodó költségvetési szerv: Csemői Polgármesteri Hivatal
* önállóan működő költségvetési szerv: Csemői Nefelejcs Óvoda és Mini Bölcsőde

**Az Önkormányzat és költségvetési szervei együttes (konszolidált) 2022. évi költségvetése**

**3. §**

(1) Az Önkormányzat és költségvetési szervei együttes (konszolidált) 2022. évi költségvetési

**a) bevételi főösszegét 954.847.290 Ft-ban**

melyből működési 595.451.174 Ft

felhalmozási 0 Ft

finanszírozási 359.396.116 Ft

**b) kiadási főösszegét 954.847.290 Ft-ban állapítja meg.**

melyből működési 627.312.216 Ft

felhalmozási 309.077.391 Ft

finanszírozási 18.457.683 Ft

(2) Az **Önkormányzat** 2022. évi költségvetési

**a) bevételi főösszegét 944.108.915 Ft-ban**

melyből működési 594.851.174 Ft

felhalmozási 0 Ft

finanszírozásai 349.257.741 Ft

**b) kiadási főösszegét 944.108.915 Ft-ban állapítja meg.**

melyből működési 333.596.616 Ft

felhalmozási 307.315.391 Ft

finanszírozási 303.196.908 Ft

(3) A **Csemői Polgármesteri Hivatal** 2022. évi költségvetési

**a) bevételi főösszegét 114.636.855 Ft-ban**

melyből működési 0 Ft

felhalmozási 0 Ft

finanszírozásai 114.636.855 Ft

**b) kiadási főösszegét 114.636.855 Ft-ban állapítja meg.**

melyből működési 113.874.855 Ft

felhalmozási 762.000 Ft

finanszírozási 0 Ft

(4) A **Csemői Nefelejcs Óvoda és Mini Bölcsőde** 2022. évi költségvetési

**a) bevételi főösszegét 180.840.745 Ft-ban**

melyből működési 600.000 Ft

felhalmozási 0 Ft

finanszírozásai 180.240.745 Ft

**b) kiadási főösszegét 180.840.745 Ft-ban állapítja meg.**

melyből működési 179.840.745 Ft

felhalmozási 1.000.000 Ft

finanszírozási 0 Ft

**A költségvetési bevételek**

**4. §**

(1) Az Önkormányzat konszolidált költségvetési bevételeit kiemelt előirányzatonként és kötelező feladatok, önként vállalt feladatok és államigazgatási feladatok szerinti bontásban a 1/A. sz. melléklet tartalmazza.

(2) Az Önkormányzat költségvetési bevételeit kiemelt előirányzatonként és kötelező feladatok, önként vállalt feladatok és államigazgatási feladatok szerinti bontásban a 1. sz. melléklet tartalmazza.

(3) Az Önkormányzat költségvetési szerveinek bevételeit kiemelt előirányzatonkénti és kötelező feladatok, önként vállalt feladatok és államigazgatási feladatok szerinti bontásban a 2-3. sz. mellékletek szerint állapítja meg.

**Költségvetési kiadások**

**5. §**

(1) Az Önkormányzat konszolidált költségvetési kiadásait kiemelt előirányzatonként és kötelező feladatok, önként vállalt feladatok és államigazgatási feladatok szerinti bontásban a 1/A. sz. melléklet tartalmazza.

(2) Az Önkormányzat költségvetési kiadásait kiemelt előirányzatonként és kötelező feladatok, önként vállalt feladatok és államigazgatási feladatok szerinti bontásban a 1. sz. melléklet tartalmazza.

(3) Az Önkormányzat költségvetési szerveinek kiadásait kiemelt előirányzatonkénti és kötelező feladatok, önként vállalt feladatok és államigazgatási feladatok szerinti bontásban a 2-3. sz. mellékletek szerint állapítja meg.

**6. §**

Az önkormányzat felújítási és beruházási előirányzatát a 4. sz. mellékletben foglaltak szerint állapítja meg.

**A költségvetési kiadások és bevételek**

**7. §**

(1) Az Önkormányzat az általános és céltartalék előirányzatokat az alábbiak szerint hagyja jóvá:

1. Az általános tartalék fedezete az esetleges elszámolásból adódó visszafizetési kötelezettségeknek, a közhasznú foglalkoztatás kiadásai önerejének, valamint a képviselőtestület által elfogadott egyéb kiadásoknak.
2. A céltartalék fedezete a költségvetési évben végrehajtott fejlesztések, beruházások esetlegesen jelentkező többlet kiadásainak.

(2) A képviselő-testület az általános tartalék összegét 1.481.443 Ft-ban, a céltartalék összegét 0 Ft-ban állapítja meg.

**8. §**

Az Áht. 24. § (4) bekezdés alapján az alábbi tájékoztatások kerülnek bemutatásra.

* előirányzat felhasználási terv 5. sz. melléklet
* több éves kihatású döntések 6. sz. melléklet
* bevételek és kiadások középtávú terve 7. sz. melléklet
* közvetett támogatások 8. sz. melléklet
* működési mérleg 9/A. sz. melléklet
* felhalmozási mérleg 9/B. sz. melléklet
* Európai Uniós projektek bevételeinek-kiadásainak bemutatása 10. sz. melléklet

**Költségvetési létszámkeret**

**9. §**

(1) A Képviselő-testület az önkormányzat létszám előirányzatát

* 78 fő átlagos statisztikai állományi létszámban és
* 78 fő az év utolsó napján foglalkoztatható záró létszámban állapítja meg.

(2) A megállapított létszámkeretet a 1-3. sz. mellékletben meghatározottak szerint hagyja jóvá.

1. Az (1) bekezdésben meghatározott létszámból 2022. évre a közfoglalkoztatottak éves létszám-előirányzatát a Képviselő-testület 20 főben állapítja meg.
2. Az (1) bekezdésben meghatározott létszámból a Csemői Nefelejcs Óvoda és Mini Bölcsődében közalkalmazottként foglalkoztatottak 2022. éves létszám előirányzatát a képviselő-testület   
   29 főben állapítja meg.

**A költségvetés végrehajtására vonatkozó szabályok**

**10. §**

Az Önkormányzat költségvetési szerveinek elemi költségvetését a polgármester hagyja jóvá az Önkormányzat költségvetési rendeletének elfogadását követő 10 napon belül.

**11. §**

A bevételi előirányzatok csak az Áht 30. §-ában foglaltak szerint módosíthatók.

**12. §**

A Képviselő-testület az Áht. 34. § (2) bekezdése alapján felhatalmazza a polgármestert az önkormányzat bevételeinek és kiadásainak módosítására és a kiadási előirányzatok közötti átcsoportosításra, azzal, hogy költségvetési félévtől kezdődően legalább negyedévente beszámol a képviselőtestületnek az eltelt időszakban végrehajtott előirányzat-módosításokról.

**13. §**

(1) A költségvetési szerv a kiemelt előirányzatok között átcsoportosítást hajthat végre az   
Ávr. 43-44. §-aiban foglaltak szerint.

(2) A hitelügyletekkel kapcsolatos hatáskörök kizárólagosan a Képviselő-testületet illetik meg. Ezen hatáskört csak és kizárólag támogatás megelőlegezésére gyakorolhatja.

**14.§**

(1) Az önkormányzati gazdálkodás során az év közben létrejött költségvetési többletet értékpapír vásárlás, illetve pénzlekötés útján hasznosítja.

(2) Az (1) bekezdés szerinti hasznosítással kapcsolatos szerződések, illetve pénzügyi műveletek lebonyolítása a 15. § b) pontjában foglalt kivétellel a képviselő-testület hatáskörébe tartozik.

**15. §**

A képviselő-testület felhatalmazza a polgármestert, hogy

1. egymillió forint értékhatárig kötelezettséget vállaljon. A polgármester a kötelezettségvállalásról a képviselő-testület soron következő ülésén tájékoztatást ad.
2. az önkormányzati gazdálkodás során az év közben létrejött költségvetési többletet egymillió forint értékhatárig értékpapír vásárlás, illetve pénzlekötés útján hasznosítsa.

**16.§**

Az Önkormányzat saját forrásai terhére – a Csemői Polgármesteri Hivatalnál foglalkoztatott köztisztviselők vonatkozásában – a közszolgálati tisztviselőkről szóló 2011. évi CXCIX. törvényben foglaltaktól eltérően – az illetményalapot 59.400 Ft-ban állapítja meg.

**17. §**

A képviselő-testület felhatalmazást ad a polgármesternek és a költségvetési szervek vezetőinek, hogy a 2023. évben költségvetés hiányában, az önkormányzat bevételeit folyamatosan beszedhessék, és működési kiadásait teljesíthessék. A kiadásokat a 2022. évi eredeti előirányzaton belül arányosan teljesíthetik. Ez a felhatalmazás az új költségvetési rendelet hatálybelépésének napján megszűnik.

**Záró rendelkezések**

**18.§**

(1) E rendelet a kihirdetését követő napon lép hatályba, rendelkezéseit a 2022. évi költségvetés végrehajtása során kell alkalmazni.

(2) A 2022. január 1. és a hatályba lépés közötti időszakban elszámolt bevételre és teljesített kiadásokra a Rendelet előirányzatai biztosítanak fedezetet.

Csemő, 2022. február ...

Dr. Kovács Tímea Dr. Lakos Roland

jegyző polgármester

A rendelet kihirdetve 2022. február …-én.

Csemő, 2022. február ….

Dr. Kovács Tímea

jegyző