**Csemő Község Önkormányzata Képviselő-testületének**

**…../2022 (…) rendelet-tervezete**

**a  helyi környezet védelméről**

Csemő Község Önkormányzatának Képviselő-testülete a környezet védelmének általános szabályiról szóló 1995. évi LIII. törvény 46. § (1) bekezdés c) pontjában, valamint Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján; a környezet védelmének álatalános szabályiról szóló 1995. évi LIII. törvény 46. §. (1) bekezdése c) pontjában, valamint Magyarország helyi önkormányzatairól szóló 2011. évi CLXXXIX. törvény 8. § (2) bekezdésében és 13. § (1) bekezdés 11. pontjában meghatározott feladatkörében eljárva a  következő rendeletet alkotja:

**I. fejezet**

1. **§.**

**Általános rendelkezések**

* 1. Alapfogalmak:

1. köztisztasággal összefüggő tevékenység: az egyes ingatlanok – ezen belül különösen a lakóépületek és az emberi tartózkodásra szolgáló más épületek, a nem lakás céljára szolgáló helyiségek és a hozzájuk tartozó területek -, valamint a közterületek tisztántartása,
2. települési szilárd hulladékkal összefüggő tevékenység: a települési szilárd hulladék gyűjtése, szállítása, előkezelése, ártalmatlanítása, hasznosítása,
3. közterület: az ingatlan-nyilvántartásban közterületként nyilvántartott belterületi földrészlet (közút, járda, tér, közpark), és a magánterület közforgalom elől el nem zárt része,
4. települési szilárd hulladék: a háztartási hulladék (szemét) és az egyéb szilárd hulladék,
5. háztartási hulladék: a lakásban és az üdülés, pihenés céljára használt egyéb helyiségben keletkezett szilárd hulladék (pl. salak, rongy, söpredék, hamu, korom, edény, ablaküveg, papír, konyhai hulladék, gazdasági hulladék, falomb, nyesedék, valamint a lakásban folytatott vállalkozási tevékenység gyakorlásából keletkezett hulladék, ha a naponta keletkező mennyisége nem haladja meg a 25 litert,
6. egyéb szilárd hulladék: a lakásban és az emberi tartózkodásra szolgáló más helyiségekben felhalmozódott szilárd hulladék (nagy mennyiségű berendezési tárgy, lom, bútor, ágybetét, háztartási berendezés, készülék, a vállalkozási tevékenység során keletkező, e.) pontban meghatározott mennyiséget meghaladó mennyiségű hulladék, építési törmelék,
7. veszélyes hulladék: a hulladékjegyzékről szóló 72/2013. (VIII. 27.) VM rendeletben meghatározott hulladékok,
8. tisztántartás: az egyes ingatlanok és közterületek rendszeres tisztítása, hó- és síkosság mentesítése, illetőleg pormentesítése.
9. **§.**
10. A rendeletet Csemő község teljes közigazgatási területén kell alkalmazni.
11. A rendelet hatálya kiterjed a természetes és jogi személyekre, valamint a jogi személyiségekkel nem rendelkező szervezetekre, akik állandó vagy ideiglenes jelleggel a község területén laknak, tartózkodnak, illetve tevékenykednek.
12. E rendeletet kell alkalmazni a települési szilárd hulladékokkal, a háztartási hulladékokkal, azok kezelésével és ártalmatlanításával, a közterületek tisztántartásával, a köztisztasági szolgáltatásokkal összefüggő tevékenységekre, a közterület rendjével, a környezet tisztaságával kapcsolatos tevékenységekre, a környezetkárosodás csökkentésének településre vonatkozó feladataira.

**II. fejezet**

**Köztisztasági feladatok**

1. **§.**

**Az ingatlanok és közterületek tisztántartása**

1. Az egyes ingatlanok tisztántartásáról az ingatlan tulajdonosa, kezelője, az ingatlan használója (haszonélvező, használó, bérlő, albérlő, szívességi használó) köteles gondoskodni.
2. Az ingatlan tulajdonosának az ingatlanán kötelessége továbbá a rendszeres rovar- és rágcsáló irtásról való gondoskodás.
3. A gondozatlan járdaszakasz vagy nyílt árok tisztítását, kaszálását az Önkormányzat az ingatlan tulajdonosa terhére elvégzi.
4. Az Önkormányzat köteles az árok tisztításából származó földet a bejelentéstől számított 3 munkanapon belül elszállítani.
5. **§**
   1. A háztartási hulladék elszállításáról – díjazás ellenében – az Önkormányzat gondoskodik. Ezen szolgáltatás igénybevétele a belterületen kötelező, melyért térítési díjat kell fizetni. A térítési díj külön önkormányzati rendeletben kerül meghatározásra.
   2. Az ingatlanok tulajdonosai (használói) a háztartási szemetet zsákban, rakottan max. 50 kg összsúllyal, a belterületi ingatlantulajdonosok az erre rendszeresített hulladékgyűjtő edényben helyezhetik ki az utca szélére szemétszállítási napokon úgy, hogy az se a gyalogos, se a közúti forgalmat ne akadályozza. A többlethulladék elszállítása csak az emblémázott zsákban  történhet.
   3. Szelektív hulladékgyűjtésre az önkormányzat által – szolgáltatási szerződéssel – megbízott, e feladat végzésére engedéllyel rendelkező szervezet, vállalkozás jogosult, melynek pontos megnevezését e rendelet 1. sz. függeléke tartalmazza. A hulladék elhelyezése a kijelölt területen lehetséges.
   4. A nem háztartási hulladékok, valamint vállalkozási tevékenységből származó hulladékok elszállításáról az arra jogosult szervezet révén a tulajdonos, használó, illetve üzemeltető köteles gondoskodni.
6. Bármilyen háztartási, ipari hulladék vagy szemét elhelyezése csak az arra kijelölt hatóságilag engedélyezett hulladéklerakó-telepen történhet. Háztartási, ipari hulladék vagy szemét elégetése tilos!
7. **§**
   1. A veszélyes hulladék gyűjtéséről, biztonságos átmeneti tárolásáról és ártalmatlanításáról a hulladéktermelőnek kell  gondoskodnia. A végleges lerakással történő ártalmatlanítás csak önkormányzati testületi döntés által is engedélyezett lerakóhelyen lehetséges.
   2. A veszélyes hulladék (pl.: akkumulátor, fáradt (motor) olaj, romlott és elhasznált növényi olajok, festékmaradékok, stb.) biztonságos gyűjtéséről és kezeléséről (hasznosításáról vagy ártalmatlanításáról) a hulladéktermelőnek (tulajdonosnak) kell gondoskodnia.
   3. Építési törmelék elhelyezése a kijelölt szeméttelepen történhet.
   4. A község közterületein állatot elásni tilos. Az állattartó saját telkén évi 50 kg mennyiségig eb, macska, baromfi, valamint 3 hetesnél fiatalabb szopósbárány, gida, malac tetemét eláshatja, úgy azt legalább 50 cm fedőréteg borítsa. A fentieknél nagyobb testtömegű állat hulláját az ATEV-vel kell elszállíttatni. Az 50 kg testtömeg feletti állat elhullását az állattartó köteles a jegyzőnek bejelenteni.
8. **§.**
   1. Az Önkormányzat gondoskodik a község területén a tulajdonában levő

* közutak, a hozzá tartozó műtárgyak, buszvárók környékén,
* terek, parkok,
* temető,
* piac területén keletkezett szemét, hulladék eltakarításáról, tisztántartásáról.
  1. Az ingatlanok, üzletek, vendéglátóipari egységek, elárusítóhelyek előtt levő járdaszakasz folyamatos tisztántartásáról, a hó eltakarításáról, a síkos járdaszakasz (járda hiányában egy méter széles területsáv) hintéséről, gyomtalanításáról, a gyalogos közlekedést akadályozó gallyak eltávolításáról a tulajdonos (használó) köteles gondoskodni. A járdaszakasz tisztításakor a környezetkárosító anyagok használata tilos. Közintézmények esetében a fentiekről az intézmény vezetője gondoskodik.

1. §
   1. A közutakra tilos olyan anyagot kihelyezni, mely az út rendeltetésszerű használatát akadályozza vagy állagát rontja.
   2. A piacon helyet használó köteles helyét a közegészségügyi előírásoknak megfelelően tisztán tartani, az aznapi árusítás során keletkezett szemetet gyűjtőben elhelyezni.
   3. Szennyező anyagot (szemetet, hulladékot, trágyát, stb.) csak biztonságosan zárt módon, a KRESZ előírásainak megfelelően szabad közterületen szállítani.
   4. Ha bármilyen szállítmány fel- vagy lerakásakor, illetve szállítása közben a közterület beszennyeződik, annak előidézője köteles a közterületet azonnal megtisztítani.
   5. Tilos az üzemképtelen vagy hatósági jelzéssel nem rendelkező járművek 3 napnál hosszabb ideig közterületen történő tárolása.
   6. Tilos állati tetemet közterületre kirakni vagy otthagyni.
   7. Tilos a közterületen kihelyezett konténerbe háztartási hulladékot elhelyezni.
2. **§.**
3. Közintézményekben, üzemekben, vendéglátó-szórakozó helyeken és minden más nagyobb tömeg befogadására alkalmas nyilvános helyen az illemhelyek előírásszerű tisztántartásáról a tulajdonos köteles gondoskodni. Vízöblítéses illemhelyek előterében folyóvizes kézmosó helyet kell fenntartani, szappant és kézszárításra alkalmas eszközt kell biztosítani.
4. Az illemhelyek, latrinák gödrét szükség szerint kell üríteni és ezek tartzalmát elszállítani a szakhatóságok által előírt módon kell, az általuk kijelölt helyre.
5. **§.**

Csemő Község Önkormányzata évente településtisztasági napokat szervez. A településztisztasági napok alatt a lakosság által kirakott minden olyan hulladékot – építési termék, veszélyes- és mérgező anyagok, illetve gazdasági tevékenységből származó hulladékok kivételével – melyek évközben a szeméttároló edényekben nem helyezhető el, a közzétett időpontban, díjmentesen az Önkormányzat elszállíttatja.

1. **§.**

**Az ingatlantulajdonosok feladata az ingatlanokkal kapcsolatban**

1. A község területén levő ingatlanok tulajdonosai, használói kötelesek ingatlanukat művelni és rendben tartani, gyomtól, gaztól, szeméttől megtisztítani.
2. A község területén működő kereskedelmi egységek, vendéglátóipari és szolgáltató létesítmények külső és belső nagytakarítását (a környezet rendezését) az üzemeltetők kötelesek minden év április 30-ig elvégezni, rendben tartásukról pedig folyamatosan gondoskodni. Kötelesek továbbá a homlokzat, az épület szerkezeti egységeinek (előtető, cégtábla) jó karbantartásáról gondoskodni.
3. A kereskedelmi, vendéglátóipari és szolgáltató létesítmények üzemeltetői a kirakatot kötelesek tisztán tartani és a kirakatokat az üzlet profiljának, jellegének megfelelő áru bemutatására alkalmazni.
4. **§.**

**A közterület rendje**

1. Közterületen anyagot lerakni és tárolni, közterületet elfoglalni, illetve a rendeltetéstől eltérő módon használni csak engedély alapján, az abban foglaltaknak megfelelően lehet.
2. A közterület-használati engedély kiadásánál ügyelni kell arra, hogy a közterületen levő berendezések, felszerelési tárgyak, fák, növények szabadon maradjanak és ne rongálódjanak. A kiadott engedélyben meg kell határozni az esetleges helyreállítás módját, idejét és a költségviselési kötelezettséget, beleértve a környezetszennyezés megszüntetését.
3. A közterületek, sportolás céljára szolgáló területek beszennyezése tilos. A köztisztaság megóvása és a balesetek elkerülése végett az említett területeken a szemetet, hulladékot, szennyező vagy egészségre ártalmas anyagot kiönteni, elszórni, kiengedni vagy eldobni nem szabad.
4. Közterületen plakátok, hirdetmények, stb.  csak a rendszeresített hirdetési felületeken helyezhetők el. A hirdetmények, plakátok eltávolítása annak a feladata, aki azokat elhelyezte. Amennyiben ennek a kötelezettségének nem tesz eleget, költségére az önkormányzat végezteti el a plakátok eltávolítását.
5. Közterületen csak max. 3,5 t összsúlyú, nem légfékes üzemű gépjárművek parkolhatnak. Az ettől nagyobb gépjárművek, traktorok, munkagépek, mezőgazdasági vontatók, mezőgazdasági gépek közterületen nem, kizárólag   csak saját ingatlanon vagy kijelölt parkolóhelyen parkolhatnak.
6. A jármű, gép, stb. tulajdonosa elhelyezési igényét a Polgármesteri Hivatal Jegyzőjénél az elhelyezés igénybevétele előtt 15 nappal kell bejelentse, és az igénybejelentés alapján a jegyző a parkolási helyet megjelöli.
7. A kijelölt helyen az gépjárművek őrzéséről a tulajdonosnak kell gondoskodnia.

**III.                fejezet**

1. **§.**

**A víz védelme**

1. A víz védelme kiterjed a felszínre és a felszín alatti vizekre, azok készleteire, minőségére és mennyiségére.
2. Természetes vízfolyásba, nyílt vízbe hulladékot juttatni vagy szennyezett vizet bevezetni tilos.
3. Zárt csapadékvíz-elvezetőben, nyílt árokban a vizek, szennyvízcsatornában a szennyvizek, valamint vízfolyásokban a természetes vizek elfolyását gátolni tilos.
4. Tilos ingatlanok, építmények üzemi szennyvizét, illetve egyéb szennyezést vagy mérgező anyagot, szemetet, trágyalét, iszapot, vegyszermaradékot, stb. nyílt felszíni, illetve zárt csapadékvíz-elvezető csatornába, vízfolyásba, üzemelő vagy használaton kívüli kútba, illetve bármilyen módon a talajba juttatni.
5. Kijelölt vízmű védőterületen csak a vízjogi engedélyben meghatározott tevékenység folytatható.
6. A távlati vízbázis biztonsága érdekében a hidrogeológiai védőidom zónájában tilos a rétegvizek minőségét veszélyeztető tevékenységet folytat.
7. **§.**

**A föld védelme**

* 1. Aki olyan tevékenységet folytat, amelynek eredményeként roncsolt földterület keletkezik, annak egyéb jogszabályokba és egyedi kötelezésben meghatározott kötelezettségein túl, a roncsolt földterület rendezéséről is gondoskodnia kell.
  2. Azokon a közterületeken, ahol gépjármű- és gyalogosforgalom nincs, törekedni kell, hogy a földfelszín legalább füvesített legyen és az ne  vízzáró módon kerüljön lefedésre.
  3. A talaj védelme kiterjed a föld felszínére és felszín alatti rétegeire, és magába foglalja a talaj termőképességének, szerkezetének, élővilágának védelmét is.
  4. A település területén levő ingatlanok tulajdonosai, használói kötelesek földrészleteiket megművelni, illetve rendben tartani, gyomtól, szeméttől, vadon növő bokroktól megtisztítani, különös tekintettel az allergén növényekre (parlagfű, vadkender).
  5. A földdel csak olyan tevékenységek folytathatók, amelyek annak állapotában tartós károsodást nem idéznek elő.

1. **§.**

**A levegő védelme**

**A háztartási tevékenységgel okozott légszennyezésre vonatkozó szabályok**

Az egyedi fűtéssel rendelkező lakóházakban, a megfelelően karbantartott tüzelőberendezésekben, csak az arra a berendezésre engedélyezett tűzelőanyaggal lehet fűteni.

**15. §.**

**Porképző és bűzös anyagok kezelésére vonatkozó szabályok**

1. Porképző vagy könnyen lesodródó anyagokat csak rögzített ponyvával, nedvesített állapotban szabad szállítani.
2. Építésnél, tatarozásnál, bontásnál és az úttest felbontásánál keletkezett port, terjedésének megakadályozására vízzel kell nedvesíteni.
3. Bűzös anyagot csak légmentesen lezárt tartállyal felszerelt járművön szabad szállítani.

**16. §.**

**Allergén növények elleni védekezési szabályok**

Az egyes ingatlanterületek gyom és allergiát okozó növényektől (főleg parlagfű) mentes gondozása a tulajdonos, illetve a használó kötelessége. A parlagfű irtásáról folyamatosan, legkésőbb virágzás előtt az időjárástól függő gyakorisággal kell gondoskodni.

* 1. **§.**

**Az élővilág védelme**

1. Az élővilág igénybevétele csak olyan módon történhet, amely az életközösségek természetes folyamatait, viszonyait, biológiai sokféleségét nem károsítja, funkcióit nem veszélyezteti.
2. Csemő község közigazgatási területén levő természetvédelmi területek megóvásáról gondoskodni kell.
3. A védetté nyilvánított növényfajok megóvásáról gondoskodni kell, azok elpusztítása tilos.
4. A község területén élő veszélyeztetett állatfajok életének zavarása, egyedeikben kár okozása, vagy azok elpusztítása tilos.
   1. **§.**

**Növényzet telepítési távolságra vonatkozó előírások**

(1) A legkisebb ültetési (telepítési) távolság az ingatlan határától: (belterületen)

1. szőlő, valamint 3 m-nél magasabbra nem növő gyümölcs- és egyéb bokor (élősövény) esetében 0,5 m,
2. 3 m-nél magasabbra nem növő gyümölcs- és egyéb fa esetében 1 m,
3. 3 m-nél magasabbra növő gyümölcs- és egyéb fa, valamint gyümölcs- és egyéb bokor esetében 2 m.
   1. A telek határánál csak olyan növényzet telepíthető, mely a szomszéd építményeinek és kerítésének karbantartását nem akadályozza, állagát nem rontja.
   2. Köteles minden tulajdonos, üzemeltető a tulajdonában levő területen a közlekedést akadályozó (járda és úttest fölé nyúló) faágak, bokrok gondozását, nyesését elvégezni.

**IV. fejezet**

**19. §.**

**Zaj- és rezgésvédelem**

1. A község lakott területén és az üdülőterületen este 22 és reggel 7 óra között, vasárnap és ünnepnapokon este 20 és reggel 8 óra között semmilyen zajjal járó munkát nem szabad végezni. Kivételt képez ez alól a sürgős közüzemi javítási munka.
2. A lakóterületen és az üdülőterületen 6-22 óráig 45 dB-nél, 22-6 óráig 35 dB-nél nagyobb megengedett egyenértékű A-hangnyomásszint zaj okozása a nap bármely szakában tilos.
3. Közterületen folytatott hangszórás, hangosító berendezéssel csak a jegyző engedélyével folytatható.
4. A fentiektől eltérni egyedi esetekben és csak időszakosan a képviselő-testület döntése alapján lehet.

**20.§.**

1. Az egyes zajforrásokból származó zaj  megengedett mértékét  az 1. sz. melléklet tartalmazza.
2. A megállapított zajterhelési irányértékeknek a lakó- vagy intézmény épület és zajtól védendő homlokzat előtt 2 m távolságban, illetőleg – indokolt esetben – az emberi tartózkodásra, pihenésre, üdülésre szolgáló területen kell teljesülnie.
   1. **§.**

**Közterületi fák pótlása**

1. Fát kivágni csak a jegyző által kiadott jogerős engedéllyel és megalapozott indokkal lehet, melyek az alábbiak lehetnek:
2. kapubeálló nyitása, mely máshová nem helyezhető;
3. egyéb építési engedéllyel bíró építési munka (pl. közmű fektetés, kerítésalap építés, elektromos hálózat építése), mely a közterületi fa megtartásával nem megoldható.
4. A közterületen lévő fa kivágása esetén a kivágott fa pótlásáról a kivágott fa törzsátmérőjével megegyező mértékében, elsősorban a kivágott fával azonos helyrajzi számú ingatlanon kell gondoskodni. A pótlásként ültetendő előnevelt díszfa darabszámát úgy kell kiszámolni, hogy a pótlásra előírt, centiméterben megadott össztörzsátmérőt hattal kell osztani. Ha az eredmény nem egész szám, akkor felfelé kell kerekíteni.
5. Amennyiben a fakivágással érintett helyrajzi számon történő pótlásra nincs lehetőség, illetve nem jelölhető ki a pótlás helyszínéül más ingatlan, vagy az engedéllyel rendelkező ezt kéri, a pótlási kötelezettség pénzben váltható meg. A hatóság által a pótlásra előírt fa darabonkénti költségének e rendelet 2. függelék 1.) pontja szerinti összegét az Önkormányzat Környezetvédelmi Alapjába kell befizetni.
6. Ha a közterületen álló fa élet-, vagy vagyonvédelmi okból történő kivágása szükséges, a pótlási kötelezettség a kivágott fa darabszámával megegyezik. Ebben az esetben egy kivágásra szánt fa pótlását 1 db minimum 6 cm törzsátmérőjű előnevelt díszfa ültetésével, vagy 1 db előnevelt díszfa pénzbeli megváltásával kell teljesíteni.
7. Amennyiben a közterületen álló fa kivágása kertészeti szempontból igazolt egyéb okból elkerülhetetlenül szükséges, a pótlási kötelezettség mértéke megegyezik a kivágott fa darabszámával. Ebben az esetben egy kivágásra szánt fa pótlását minimum 6 cm törzsátmérőjű előnevelt díszfa ültetésével, vagy 1 db előnevelt díszfa pénzbeli megváltásával kell teljesíteni.
8. A (5) bekezdés szerinti kertészeti szempontból igazolt fakivágás különösen
9. a fa kiszáradása,
10. a fa közlekedésbiztonságot veszélyeztető elhelyezkedése, vagy
11. fertőzés továbbterjedésének megakadályozása

miatti fakivágás.

1. Ha a fa a pótlásától számított második vegetációs időszak kezdetén - vagy az azt megelőző évben - nem hajt ki, a pótlás eredménytelennek tekintendő. Eredménytelen pótlás esetén a fakivágásra vonatkozó szabályokat kell alkalmazni, ideértve az újabb pótlási kötelezést is.
   1. **§**

Közterületen lévő fa engedély nélküli kivágása és ez alapján előírandó pótlása

1. Amennyiben a közterületen engedély nélkül kivágott fák darabszáma vagy törzsátmérője utólag teljes körűen nem állapítható meg, akkor a rendelkezésre álló adatokból a vélelmezhető vagy kikövetkeztethető számú fákat egyenként 30 cm törzsátmérővel kell vélelmezni a fapótlási eljárásban.
2. Amennyiben a helyben történő pótlásra nincs lehetőség, vagy nem jelölhető ki a pótlás helyszínéül más közterületi ingatlan, a pótlási kötelezettséget pénzben kell teljesíteni A hatóság által a pótlásra előírt fa darabonkénti költségének e rendelet 1. függelék 2.) pontja szerinti összegét az Önkormányzat Környezetvédelmi Alapjába kell befizetni.
3. A kivágásra került fa visszapótlásra telepítendő fák számának meghatározásához engedély nélküli kivágás esetén a kivágott össztörzsátmérő 200 %-át kell alapul venni.
4. E paragrafus (3) bekezdésében foglaltak szerint, a közterületen engedély nélküli fa kivágása esetén a kivágott fa pótlásáról a kivágott fa törzsátmérőjének 200%-os mértékében, elsősorban a kivágott fával azonos helyrajzi számú közterületi ingatlanon kell gondoskodni. A pótlásként ültetendő előnevelt díszfa darabszámát úgy kell kiszámolni, hogy a pótlásra előírt, centiméterben megadott össztörzsátmérőt megszorozzuk kettővel, majd az eredményt hattal kell osztani. Ha az eredmény nem egész szám, akkor felfelé kell kerekíteni.
5. Ha a fa a pótlásától számított második vegetációs időszak kezdetén - vagy az azt megelőző évben - nem hajt ki, a pótlás eredménytelennek tekintendő. Ebben az esetben az ültetést meg kell ismételni.
6. Fa jelentős mértékű csonkítása az adott fa engedély nélküli kivágásával egyenértékű tevékenységnek minősül.
   1. **§.**

**Zárórendelkezések**

1. E rendelet 2022. március 01-jén lép hatályba.
2. E rendelet hatálybalépésével egyidejűleg hatályát veszti a helyi környezet védelméről szóló 5/2015. (IV. 29.)rendelet.

Csemő, 2022. február 23.

dr. KovácsTímea dr. Lakos Roland

jegyző polgármester

A rendelet kihirdetve: 2022. február ….-én.

Csemő, 2022. február ….

                                                                                                                                    dr. Kovács Tímea

                                                                                                                                                 jegyző

* + 1. **számú melléklet a …/2022 (…) rendelethez**

|  |  |  |
| --- | --- | --- |
| Területi funkció | Megengedett DB szint nappal 06-22 óráig | Megengedett DB szint éjszaka 22-06 óráig |
| Üdülőterület, természeti terület | 45 | 35 |
| Lakóterület és intézményterület laza beépítéssel | 50 | 40 |
| Lakóterület és intézményterület tömör beépítéssel | 55 | 45 |
| Iparterület lakóépületekkel és intézményekkel vegyesen | 60 | 50 |

Csemő,………………………………………...

dr. KovácsTímea dr. Lakos Roland

jegyző polgármester

1. **sz. függelék a …/2022. (...) rendelethez**

Az önkormányzat hulladékgazdálkodási feladatait a társulási megállapodásban foglaltak szerint a DTKH Duna-Tisza közi Hulladékgazdálkodási Nonprofit Kft („DTKH Nonprofit Kft., 2700 Cegléd, Pesti út 65.)

Csemő, ………………………………………………………….

dr. KovácsTímea dr. Lakos Roland

jegyző polgármester

1. **sz. függelék a …/2022. (...) rendelethez**

1.) Közterületen engedéllyel végzett fakivágás esetén, a fapótlási egységár, mint kompenzációs intézkedés mértéke 6 cm-es törzsátmérővel rendelkező fa telepítése esetén egyaránt bruttó 15.200 Ft/darab.”

2.) Közterületen engedély nélkül történő fakivágás esetén a fapótlási egységár, mint kompenzációs intézkedés mértéke 6 cm-es törzsátmérővel rendelkező fa telepítése esetén egyaránt bruttó 20.000 Ft/darab.

Csemő, ……………………………………………….

dr. KovácsTímea dr. Lakos Roland

jegyző polgármester